
Ikt. szám: Iga/210-2/2023.
Jegyzőkönyv

Készült: 
Kunszentmiklós Roma Nemzetiségi Önkormányzat Képviselő-testületének 2023. február 9-én tartott rendkívüli ülésén.

Jelen vannak: 
Rituper Lajos Attila elnök


Tagok:


Farkas Károly


Mendi Zsolt
Meghívottak közül jelen van:


Károlyi Mónika Katalin, jegyző

Ballai-Czigler Nikolett, költségvetési ügyintéző


Horváth Andrea jegyzőkönyvvezető
Károlyi Mónika Katali, jegyző:

Felhívja a figyelmet, hogy Farkas Károly elnök-helyettes március 31-ig nem tett eleget a vagyonnyilatkozat-tételi kötelezettségének. Tájékoztatja, hogy a Nek tv. 103. § (1)-(3)bekezdés alapján: „(1) A nemzetiségi önkormányzati képviselő a megválasztásától számított harminc napon belül, majd ezt követően minden év január 31-ig a 2. melléklet szerinti vagyonnyilatkozatot köteles tenni. A képviselő saját vagyonnyilatkozatához csatolni köteles a vele közös háztartásban élő házastársának vagy élettársának, valamint gyermekének az e törvény melléklete szerinti vagyonnyilatkozatát. (2) A vagyonnyilatkozat tételének elmulasztása esetén - annak benyújtásáig - a képviselő nem gyakorolhatja képviselői jogait, és nem részesülhet tiszteletdíjban, természetbeni juttatásban, költségtérítésben. Amennyiben a képviselő kilencven napon belül nem tesz eleget vagyonnyilatkozat-tételi kötelezettségének, nemzetiségi önkormányzati képviselői megbízatása megszűnik. (3) A vagyonnyilatkozatot a szervezeti és működési szabályzatban erre kijelölt bizottság, vagy legalább két képviselő tartja nyilván és ellenőrzi. A képviselő vagyonnyilatkozata - az ellenőrzéshez szolgáltatott azonosító adatok kivételével - nyilvános. A képviselő hozzátartozójának nyilatkozata nem nyilvános, abba csak az ellenőrző bizottság tagjai tekinthetnek be az ellenőrzés céljából.”
Farkas Károly, elnök-helyettes:

Nyilatkozza, hogy az ülés megkezdése előtt teljesíti vagyonnyilatkozat-tételi kötelezettségét.

Rituper Lajos Attila elnök:

Köszönti a megjelenteket, megállapítja, hogy a képviselő-testület határozatképes, mert 4 főből 3 fő megjelent. Megállapítja, hogy a döntéshozatalban résztvevők száma: 3. 17.25 órakor megnyitja az ülést. Javaslatot tesz a napirendi pontokra. 

1./ Előirányzat módosítás II. (1. számú előterjesztés)
Előterjesztő: Rituper Lajos Attila elnök
2./ 2023. évi költségvetési terv (2. számú előterjesztés)
Előterjesztő: Rituper Lajos Attila elnök

3./ Középtávú tervezés (3. számú előterjesztés)
Előterjesztő: Rituper Lajos Attila elnök

4./ Egyéb ügyek, bejelentések 
Előterjesztő: Rituper Lajos Attila elnök

A döntéshozatalban résztvevők száma: 3. 
A Kunszentmiklós Roma Nemzetiségi Önkormányzat Képviselő-testülete – egyhangúlag, 3 igen szavazattal, ellenszavazat nélkül - az alábbi határozatot hozza: 

Határozat

1./ Előirányzat módosítás II. (1. számú előterjesztés)
Előterjesztő: Rituper Lajos Attila elnök
2./ 2023. évi költségvetési terv (2. számú előterjesztés)
Előterjesztő: Rituper Lajos Attila elnök

3./ Középtávú tervezés (3. számú előterjesztés)
Előterjesztő: Rituper Lajos Attila elnök

4./ Egyéb ügyek, bejelentések 
Előterjesztő: Rituper Lajos Attila elnök

1. napirendi pont: Előirányzat módosítás II.
Ballai-Czigler Nikolett, költségvetési ügyintéző: 
Elmondja, hogy a dologi kiadások között a következő előirányzatok módosítása vált szükségessé: -
üzemeltetési anyag K312-es rovat soron 315.000 Ft-os növekedés, -
egyéb szolgáltatások K337-es rovat soron 315.000 Ft-os csökkenés, -
kiküldetések kiadásai K341-es rovat soron 1.000 Ft-os csökkenés, -
egyéb dologi kiadások K355-ös rovat soron 1.000 Ft-os növekedés. A fenti változások átvezetése után a bevételi és kiadási főösszegek nem változnak. 

Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat 1. sz. melléklet szerinti előirányzat módosítását fogadja el! Bízza meg Rituper Lajos Attila elnököt és Károlyi Mónika Katalin jegyzőt a további teendők ellátásával!
Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

2/2023. (II.09.) KRNÖ

Tárgy: Előirányzat módosítás II.
A Képviselő-testület úgy határoz, hogy 

1./ a Kunszentmiklós Roma Nemzetiségi Önkormányzat 1. sz. melléklet szerinti előirányzat módosítását elfogadja;
2./ megbízza Rituper Lajos Attila elnököt és Károlyi Mónika Katalin jegyzőt a további teendők ellátásával.
Felelős: Rituper Lajos Attila elnök

Határidő: 2023. február 9.
2. napirendi pont: 2023. évi költségvetési terv
Ballai-Czigler Nikolett, költségvetési ügyintéző:
Elmondja, hogy a 2022. évi adatok figyelembevételével készült a költségvetési terv. Hozzáteszi, hogy az idei évi működési támogatás első féléves összege már megérkezett az önkormányzat számlájára, a feladatalapú támogatásra még nem készült támogatói szerződés. 
Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat Képviselő-testülete hozzon határozatot, hogy a Kunszentmiklós Roma Nemzetiségi Önkormányzat 1. sz. melléklet szerinti 2023. évi költségvetési tervezetét elfogadja! Bízza meg Rituper Lajos Attila elnököt és Károlyi Mónika Katalin jegyzőt a további teendők ellátásával!
Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

3/2023. (II.09.) KRNÖ

Tárgy: 2023. évi költségvetési terv
A Képviselő-testület úgy határoz, hogy 

1./ a Kunszentmiklós Roma Nemzetiségi Önkormányzat 1. sz. melléklet szerinti 2023. évi költségvetési tervezetét elfogadja;

2./ megbízza Rituper Lajos Attila elnököt és Károlyi Mónika Katalin jegyzőt a további teendők ellátásával.

Felelős: Rituper Lajos Attila elnök

Határidő: 2023. február 9.
3. napirendi pont: Középtávú tervezés
Ballai-Czigler Nikolett, költségvetési ügyintéző:

Elmondja, hogy törvényi kötelezettség a középtávú tervet elkészíteni.
Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat Képviselő-testülete hozzon határozatot, hogy a határozat melléklete szerinti tartalommal fogadja el a középtávú tervezési táblázatot! Bízza meg Rituper Lajos Attila elnököt és Károlyi Mónika Katalin jegyzőt a további teendők ellátásával!
Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

4/2023. (II.09.) KRNÖ

Tárgy: Középtávú tervezés
A Képviselő-testület úgy határoz, hogy 

1./ Kunszentmiklós Roma Nemzetiségi Önkormányzat Képviselő-testülete hozzon határozatot, hogy a határozat melléklete szerinti tartalommal elfogadja a középtávú tervezési táblázatot;

2./ megbízza Rituper Lajos Attila elnököt és Károlyi Mónika Katalin jegyzőt a további teendők ellátásával.

Felelős: Rituper Lajos Attila elnök

Határidő: 2023. február 9.
4. napirendi pont: Egyéb ügyek, bejelentések
Károlyi Mónika Katalin, jegyző:
Elmondja, hogy Bács-Kiskun Megyei Kormányhivatal Törvényességi Felügyelet megküldte a képviselői képzés teljesítéséről szóló tájékoztatóját. Felhívja a tagok figyelmét, hogy a megküldött oktatóanyagot a rendelkezésükre bocsátja, kéri a rendelkezésre álló határidőn belüli teljesítését.
Mendi Zsolt:

Kéri, hogy amennyiben van rá lehetőség, akkor a képviselő-testület tagjai számára a költségvetésükből az ügyintézésükhöz biztosítsanak 3-3 ezer forint összeget havonta, melyet az önkormányzati munkájukkal kapcsolatos kiadásokra fordíthatnak.

Ballai-Czigler Nikolett, költségvetési ügyintéző:

Elmondja, hogy megvizsgálják, hogy jogszabály szerint hogyan tudják ezt megvalósítani.

Több kérdés, hozzászólás nem volt.

Rituper Lajos Attila elnök:

Megköszöni a megjelenést, és 17.45 órakor bezárja az ülést. 
kmf.


Rituper Lajos Attila
Farkas Károly

   elnök
jegyzőkönyv-hitelesítő
KRNÖ 2023. február 9.


